钦定古今图书集成/明伦汇编/闺媛典/第062卷 > 王律妻纪氏
## 钦定古今图书集成/明伦汇编/闺媛典/第062卷 > 王律妻纪氏

按《如皋县志》：“纪氏，王律妻。律居西郊，有田数亩，夫妇
躬耕以食。甫生一女，而律病亡。纪年仅二十，叔利其
田，从臾父母谋嫁之，业入聘。纪闻襁负，其女仓皇走
入城，请解于其兄士选。选故诸生，而守义。适他出，不
值。纪归，计无复之，遂扃户解一行缠，扼幼女之吭卧
之，以其一跽缢夫柩前死。邻人觉而排户入救，女得
生而纪死矣。”